ประกาศคณะกรรมการกิจการกระจายเสียง กิจการโทรทัศน์ประกาศคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติเรื่องหลักเกณฑ์การอนุญาตทดลองประกอบกิจการวิทยุกระจายเสียงพ.ศ. ๒๕๕๕ โดยที่เป็นการสมควรให้มีหลักเกณฑ์การอนุญาตทดลองประกอบกิจการวิทยุกระจายเสียงเพื่อเป็นการเตรียมความพร้อมเปลี่ยนผ่านไปสู่ระบบการออกใบอนุญาตตามประเภทที่พระราชบัญญัติการประกอบกิจการกระจายเสียงและกิจการโทรทัศน์พ.ศ. ๒๕๕๑ กำหนดและรักษาระดับคุณภาพของการรับฟังวิทยุกระจายเสียงของประชาชนทั้งในแง่ของคุณภาพทางเทคนิคคุณภาพของเนื้อหารายการ โอกาสการเข้าถึงสื่อของประชาชน ให้มีความเป็นธรรมและยังประโยชน์เชิงเศรษฐกิจของสังคมโดยคำนึงถึงประโยชน์สูงสุดของประชาชน ทั้งในด้านการศึกษา วัฒนธรรมความมั่นคงและประโยชน์สาธารณะอื่น รวมทั้งการมีส่วนร่วมในการดำเนินการสื่อมวลชนของภาครัฐภาคธุรกิจ และภาคประชาชนอาศัยอำนาจตามมาตรา ๒๗ (๓) (๔) (๕) (๖) (๙) (๑๐) (๑๑) (๑๓) (๑๗) (๑๘)และ (๒๔) และมาตรา ๓๗แห่งพระราชบัญญัติองค์กรจัดสรรคลื่นความถี่และกำกับการประกอบกิจการวิทยุกระจายเสียงวิทยุโทรทัศน์ และกิจการโทรคมนาคม พ.ศ. ๒๕๕๓ มาตรา ๕ มาตรา ๗ มาตรา ๘ มาตรา ๙ มาตรา๑๐ มาตรา ๑๑ มาตรา ๑๒ มาตรา ๑๓ มาตรา ๑๔ มาตรา ๑๕ มาตรา ๑๖ มาตรา ๑๗ มาตรา ๑๙มาตรา ๒๐ มาตรา ๒๑ มาตรา ๒๒ มาตรา ๒๓ มาตรา ๒๙ มาตรา ๓๓ มาตรา ๓๔ มาตรา ๓๕ มาตรา๓๖ มาตรา ๓๗ มาตรา ๓๘ และมาตรา ๕๓แห่งพระราชบัญญัติการประกอบกิจการกระจายเสียงและกิจการโทรทัศน์ พ.ศ. ๒๕๕๑อันมีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา ๒๙ประกอบกับมาตรา ๓๒ มาตรา ๓๓ มาตรา ๓๕ มาตรา ๓๖ มาตรา ๔๑ มาตรา ๔๓ มาตรา ๔๕ มาตรา๔๖ และมาตรา ๔๗ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติจึงกำหนดหลักเกณฑ์การอนุญาตทดลองประกอบกิจการวิทยุกระจายเสียง ไว้ดังต่อไปนี้ข้อ ๑ ประกาศนี้เรียกว่าประกาศคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ เรื่อง หลักเกณฑ์การอนุญาตทดลองประกอบกิจการวิทยุกระจายเสียงพ.ศ. ๒๕๕๕ข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิกประกาศคณะกรรมการกิจการโทรคมนาคมแห่งชาติเรื่อง หลักเกณฑ์และวิธีการอนุญาตประกอบกิจการบริการชุมชนชั่วคราว(วิทยุกระจายเสียงชุมชน)บรรดาประกาศ ระเบียบข้อบังคับหรือคำสั่งอื่นใดในส่วนที่มีกำหนดไว้แล้วในประกาศนี้ซึ่งขัดหรือแย้งกับประกาศนี้ ให้ใช้ประกาศนี้แทนข้อ ๔ ในประกาศนี้การทดลองประกอบกิจการ หมายความว่าการประกอบกิจการวิทยุกระจายเสียง ประเภทกิจการบริการสาธารณะ กิจการบริการชุมชน กิจการทางธุรกิจด้วยวิธีการทดลองออกอากาศผู้ขอทดลองประกอบกิจการ หมายความว่าผู้ยื่นคำขอทดลองประกอบกิจการวิทยุกระจายเสียงตามประกาศนี้ผู้อำนวยการสถานี หมายความว่าผู้มีหน้าที่ในการควบคุมดูแลให้มีการทดลองประกอบกิจการให้เป็นไปตามที่ได้รับอนุญาตและจะต้องเป็นผู้รับผิดชอบดูแลการจัดรายการ การดำเนินรายการและการให้บริการหรือแพร่ภาพกระจายเสียงของสถานีให้เป็นไปตามที่ได้รับอนุญาตผู้ดำเนินรายการ หมายความว่าผู้ทำหน้าที่พิธีกร ผู้ประกาศสถานี หมายความว่าสถานที่ที่ใช้สำหรับทำการทดลองส่งข่าวสารสาธารณะหรือรายการของการประกอบกิจการวิทยุกระจายเสียงไม่ว่าจะเป็นการส่งผ่านโครงข่ายของตนเองหรือของผู้อื่นก็ตามเขตการให้บริการ หมายความว่าเขตพื้นที่การให้บริการที่ผู้ทดลองประกอบกิจการมีสิทธิทดลองประกอบกิจการตามที่ได้รับอนุญาตจากคณะกรรมการผังรายการ หมายความว่าข้อมูลแสดงรายการที่มีการกำหนดเวลาเพื่อใช้สำหรับการกระจายเสียงของสถานีการบริจาค หมายความว่าการให้เงิน ทรัพย์สิน หรือสิ่งอื่นใดแก่สถานีที่มิใช่การสนับสนุนรายการใดโดยเฉพาะโดยไม่มีการกำหนดเงื่อนไขการให้ซึ่งอาจเกิดจากการเชิญชวน ระดมทุน เป็นต้นการอุดหนุน หมายความว่าการให้เงิน ทรัพย์สิน หรือสิ่งอื่นใดแก่สถานีที่มิใช่การสนับสนุนรายการใดโดยเฉพาะโดยต้องไม่มีวัตถุประสงค์ที่ขัดต่อการทดลองประกอบกิจการบริการชุมชนหรือการอุดหนุนจากกองทุนวิจัยและพัฒนากิจการกระจายเสียง กิจการโทรทัศน์และกิจการโทรคมนาคมเพื่อประโยชน์สาธารณะ แล้วแต่กรณีคณะกรรมการบริหารสถานี หมายความว่าคณะกรรมการที่ผู้ทดลองประกอบกิจการแต่งตั้งให้บริหารจัดการสถานีคณะกรรมการ หมายความว่าคณะกรรมการกิจการกระจายเสียงและกิจการโทรทัศน์สำนักงาน หมายความว่าสำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติพนักงานเจ้าหน้าที่ หมายความว่าผู้ซึ่งคณะกรรมการแต่งตั้งให้ปฏิบัติหน้าที่ตามประกาศนี้ข้อ ๕ ให้คณะกรรมการเป็นผู้รักษาการตามประกาศนี้ในกรณีที่มีปัญหาเกี่ยวกับการปฏิบัติตามประกาศนี้ให้คณะกรรมการเป็นผู้พิจารณาวินิจฉัยชี้ขาดโดยคำวินิจฉัยของคณะกรรมการให้ถือเป็นที่สุดหมวด ๑ประเภทและการยื่นคำขอทดลองประกอบกิจการ ข้อ ๖ การอนุญาตทดลองประกอบกิจการวิทยุกระจายเสียงมี๓ ประเภท ดังนี้(๑) กิจการบริการสาธารณะ(๒) กิจการบริการชุมชน(๓) กิจการทางธุรกิจผู้ทดลองประกอบกิจการจะต้องมีคุณสมบัติ ลักษณะผังรายการสัดส่วนรายการ การหารายได้ ความรับผิดชอบของผู้ทดลองประกอบกิจการและมาตรฐานทางเทคนิค ตามที่คณะกรรมการกำหนดในแต่ละประเภท ตามภาคผนวก ก ภาคผนวก ขภาคผนวก ค ภาคผนวก ง ภาคผนวก จ ภาคผนวก ฉ ภาคผนวก ช ภาคผนวก ซ ภาคผนวก ฌ ภาคผนวก ฎและภาคผนวก ฏ แล้วแต่กรณีข้อ ๗ ให้ผู้ที่ได้รับสิทธิทดลองออกอากาศในลักษณะชั่วคราวผู้รับใบอนุญาตหรือผู้ที่ได้ยื่นคำขอรับใบอนุญาตตามประกาศคณะกรรมการกิจการโทรคมนาคมแห่งชาติเรื่อง หลักเกณฑ์และวิธีการอนุญาตประกอบกิจการบริการชุมชนชั่วคราว (วิทยุกระจายเสียงชุมชน)ที่มีอยู่ก่อนวันที่คณะกรรมการกำหนด เป็นผู้มีสิทธิยื่นคำขอทดลองประกอบกิจการตามประกาศนี้ข้อ ๘ ผู้มีสิทธิยื่นคำขอทดลองประกอบกิจการให้ยื่นคำขอทดลองประกอบกิจการตามแบบที่คณะกรรมการกำหนดแนบท้ายประกาศนี้โดยอย่างน้อยต้องมีรายละเอียด เอกสารหลักฐาน และข้อมูลตามที่กำหนดไว้ในข้อ ๙ จำนวน๑ ชุด และสำเนาเอกสารอีกจำนวน ๑ ชุดโดยผู้ยื่นคำขอต้องกรอกรายละเอียดในแบบคำขอให้ครบถ้วนถูกต้องพร้อมเอกสารหลักฐานที่มีรายละเอียดครบถ้วนสมบูรณ์ตามที่กำหนดในข้อ ๙และให้จัดทำข้อมูลดังกล่าวในรูปแบบอิเล็กทรอนิกส์นำส่งด้วยตนเองหรือทางไปรษณีย์ลงทะเบียน ณ สำนักงานคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติ หรือ ที่สำนักงานกำหนดภายในหนึ่งร้อยยี่สิบวันนับตั้งแต่วันที่ประกาศฉบับนี้มีผลบังคับใช้หากผู้มีสิทธิยื่นคำขอทดลองประกอบกิจการตามวรรคหนึ่งไม่สามารถยื่นแบบคำขอพร้อมเอกสารหลักฐานประกอบคำขอภายในระยะเวลาตามวรรคหนึ่งให้ยื่นคำขอขยายระยะเวลาพร้อมเหตุผลความจำเป็นล่วงหน้าอย่างน้อยเจ็ดวันก่อนวันครบกำหนดระยะเวลาตามวรรคหนึ่งโดยให้ยื่นเป็นหนังสือต่อสำนักงานด้วยตนเองหรือทางไปรษณีย์ลงทะเบียนมายังสำนักงานตามสถานที่ในวรรคหนึ่งผู้มีสิทธิยื่นคำขอทดลองประกอบกิจการตามวรรคหนึ่งอาจขอขยายระยะเวลาตามวรรคหนึ่งได้ครั้งละสิบห้าวันนับแต่วันครบกำหนดระยะเวลาการยื่นคำขอโดยจะขอขยายระยะเวลาได้ไม่เกินสองครั้งหากผู้มีสิทธิยื่นคำขอทดลองประกอบกิจการตามวรรคหนึ่งไม่ยื่นแบบคำขอภายในกำหนดระยะเวลาหรือยื่นเอกสารประกอบคำขอไม่ถูกต้องหรือไม่ครบถ้วนหรือไม่ยื่นเอกสารหลักฐานเพิ่มเติมภายในระยะเวลาที่กำหนดให้ถือว่าผู้มีสิทธิยื่นคำขอตามวรรคหนึ่งไม่ประสงค์จะขอทดลองประกอบกิจการตามประกาศนี้ผู้ขอทดลองประกอบกิจการต้องชำระค่าธรรมเนียมพิจารณาคำขอและค่าธรรมเนียมการใช้คลื่นความถี่ตามอัตราที่คณะกรรมการกำหนดในภาคผนวก ญให้แล้วเสร็จภายในวันที่ยื่นคำขอ หรือตามประกาศที่คณะกรรมการกำหนดในกรณีที่คณะกรรมการเห็นสมควรเปลี่ยนแปลงหลักเกณฑ์วิธีการขอทดลองประกอบกิจการวิทยุกระจายเสียงบางประเภทเพื่อประโยชน์ในการกำกับดูแลหรือประโยชน์สาธารณะอื่นใดคณะกรรมการอาจเปลี่ยนแปลงหลักเกณฑ์และวิธีการขอรับใบอนุญาตก็ได้โดยจะประกาศให้ทราบล่วงหน้าข้อ ๙ ผู้ขอทดลองประกอบกิจการต้องส่งเอกสารหลักฐานและข้อมูลโดยอย่างน้อยต้องมีรายละเอียดเอกสารหลักฐาน และข้อมูลดังนี้(๑) สำเนาเอกสารแสดงการจัดตั้งนิติบุคคล เช่น กฎหมายจัดตั้งหนังสือรับรองการจดทะเบียนนิติบุคคล สมาคม มูลนิธิ บัญชีผู้ถือหุ้นหนังสือบริคณห์สนธิและข้อบังคับนิติบุคคล สมาคม มูลนิธิ(๒) สำเนาเอกสารแสดงการจัดตั้งกลุ่มคน เช่นหลักฐานเชิงประจักษ์ในการรวมตัวเพื่อสร้างความเข้มแข็งให้ชุมชนในลักษณะต่าง ๆของกลุ่มคน(๓) เอกสารเกี่ยวกับบุคคล เช่นสำเนาบัตรประจำตัวประชาชนและสำเนาทะเบียนบ้าน ของผู้ยื่นขอทดลองประกอบกิจการและผู้มีอำนาจกระทำการแทนผู้ยื่นขอทดลองประกอบกิจการ(๔) เอกสารเกี่ยวกับสถานที่การทดลองประกอบกิจการดังนี้(๔.๑) สำเนาทะเบียนบ้านที่สถานี และ/หรือ เสาอากาศส่งตั้งอยู่โดยให้แสดงข้อมูลและรายละเอียดบ้านเลขที่ ชื่ออาคาร หมายเลขห้อง ถนน ซอย แขวง/ตำบลเขต/อำเภอ จังหวัด รหัสไปรษณีย์ หมายเลขโทรศัพท์ หมายเลขโทรสารพร้อมทั้งพิกัดที่ตั้ง (ละติจูดและลองจิจูด)ซึ่งได้มีการรับรองความถูกต้องของข้อมูลโดยผู้ยื่นแบบคำขอ ทั้งนี้หากมิใช่สถานที่ที่ผู้ยื่นแบบคำขอทดลองประกอบกิจการมีกรรมสิทธิ์อยู่จะต้องมีเอกสาร หนังสือ หรือสัญญาเช่า หรือเอกสารหรือหลักฐานที่แสดงการให้ใช้โดยมีระยะเวลาเช่าหรือให้ใช้ไม่น้อยกว่าสองปี(๔.๒) แผนที่ตั้งของสถานีและสายอากาศ ตลอดจนภาพถ่ายสถานี สายอากาศ เครื่องส่งวิทยุกระจายเสียงโดยให้แสดงรายละเอียดพอสังเขป(๕) ข้อมูลผังรายการและสัดส่วนรายการที่จะใช้ในการทดลองประกอบกิจการตามภาคผนวก ฏ(๖) ชื่อผู้อำนวยการสถานี เจ้าหน้าที่รายการ เจ้าหน้าที่เทคนิคเจ้าหน้าที่ธุรการ และกรรมการบริหารสถานีผู้ทดลองประกอบกิจการ รวมถึงการบริหารจัดการสถานีตามภาคผนวก ฐข้อ ๑๐ เมื่อพนักงานเจ้าหน้าที่ได้รับแบบคำขอตามข้อ๘ และเอกสารหลักฐานประกอบคำขอตามข้อ ๙ แล้วให้พนักงานเจ้าหน้าที่ดำเนินการตรวจสอบแบบคำขอและเอกสารหลักฐานประกอบดังกล่าวภายในสามสิบวันทำการทั้งนี้ อาจขอขยายระยะเวลาได้ไม่เกินเจ็ดวันทำการหากปรากฏว่าแบบคำขอทดลองประกอบกิจการ เอกสารหลักฐานและข้อมูลไม่ถูกต้องหรือไม่ครบถ้วนให้พนักงานเจ้าหน้าที่คืนแบบคำขอพร้อมเอกสารที่ยื่นมาทั้งหมดให้ผู้ยื่นคำขอทดลองประกอบกิจการภายในห้าวันทำการนับแต่วันที่ได้รับคำขอเมื่อแบบคำขอและเอกสารหลักฐานประกอบคำขอถูกต้องครบถ้วนให้พนักงานเจ้าหน้าที่ตรวจสอบความครบถ้วนของแบบคำขอ เอกสารและหลักฐานตามวรรคแรกครบถ้วนทุกรายการแล้วให้พนักงานเจ้าหน้าที่แจ้งสิทธิการทดลองประกอบกิจการพร้อมเงื่อนไขการทดลองประกอบกิจการให้ผู้ยื่นคำขอทราบภายในสิบห้าวันทำการนับแต่ระยะเวลาตามวรรคหนึ่งสิ้นสุดลงทั้งนี้ให้พนักงานเจ้าหน้าที่รายงานผลการดำเนินงานต่อคณะกรรมการเพื่อทราบภายในสิบห้าวันนับตั้งแต่วันแจ้งสิทธิทดลองประกอบกิจการให้ผู้ทดลองประกอบกิจการมีหน้าที่และความรับผิดเช่นเดียวกับผู้รับใบอนุญาตโดยต้องปฏิบัติตามกฎ ระเบียบ ประกาศ ข้อบังคับ และเงื่อนไขตามที่คณะกรรมการกำหนดหมวด ๒สิทธิและหน้าที่ของผู้ทดลองประกอบกิจการ ข้อ ๑๑ ระยะเวลาการทดลองประกอบกิจการให้มีระยะเวลาหนึ่งปีนับตั้งแต่วันที่ได้รับอนุญาตทดลองประกอบกิจการให้พนักงานเจ้าหน้าที่ต่ออายุการทดลองประกอบกิจการได้ครั้งละหนึ่งปีเว้นแต่กรณีที่ไม่ปฏิบัติตามเงื่อนไขการเป็นผู้ทดลองประกอบกิจการตามข้อ ๑๓การต่ออายุการทดลองประกอบกิจการจะดำเนินการได้เมื่อปรากฏผลการตรวจสอบประวัติการทดลองออกอากาศของผู้ทดลองประกอบกิจการว่าไม่เคยทดลองประกอบกิจการที่ขัดต่อเงื่อนไขการเป็นผู้ทดลองประกอบกิจการให้สำนักงานต่ออายุการทดลองการประกอบกิจการให้ผู้ทดลองประกอบกิจการรายนั้นทันที ทั้งนี้การต่ออายุการทดลองประกอบกิจการให้ต่ออายุการทดลองประกอบกิจการได้ครั้งละหนึ่งปีข้อ ๑๒ การสิ้นสุดการอนุญาตทดลองประกอบกิจการภายใต้ข้อ๑๑ คณะกรรมการอาจพักใช้หรือเพิกถอนการทดลองประกอบกิจการในกรณี ดังต่อไปนี้(๑)ผู้ทดลองประกอบกิจการมีความประสงค์จะยกเลิกการทดลองประกอบกิจการด้วยตนเอง(๒)ผู้ทดลองประกอบกิจการไม่ปฏิบัติตามเงื่อนไขที่กำหนดไว้ในการให้ทดลองประกอบกิจการตามข้อ๑๓(๓) ผู้ทดลองประกอบกิจการกระทำการฝ่าฝืนกฎหมายว่าด้วยการประกอบกิจการกระจายเสียงและกิจการโทรทัศน์(๔)ผู้ทดลองประกอบกิจการถูกแจ้งเตือนกรณีการเผยแพร่เนื้อหารายการที่ขัดต่อเงื่อนไขการทดลองประกอบกิจการวิทยุกระจายเสียงหรือการแพร่กระจายคลื่นความถี่อันเป็นการรบกวนซึ่งได้เคยมีการบันทึกไว้ในประวัติการทดลองประกอบกิจการวิทยุกระจายเสียงและเพิกเฉยมิได้แก้ไขปรับปรุงให้เป็นไปตามที่คณะกรรมการหรือพนักงานเจ้าหน้าที่ได้แจ้งเตือนเป็นลายลักษณ์อักษรข้อ ๑๓ เงื่อนไขของการเป็นผู้ทดลองประกอบกิจการ(๑) จะต้องมีคุณสมบัติครบถ้วนตามประเภทที่กำหนดไว้ตามข้อ ๖(๒) จะต้องทดลองประกอบกิจการด้วยตนเองและถือเป็นสิทธิเฉพาะตัวจะโอนแก่กันมิได้(๓)จะต้องออกอากาศรายการที่มีเนื้อหาสาระที่ไม่ก่อให้เกิดการล้มล้างการปกครองในระบอบประชาธิปไตยอันมีพระมหากษัตริย์ทรงเป็นประมุขหรือที่ไม่มีผลกระทบต่อความมั่นคงของรัฐ ความสงบเรียบร้อยหรือศีลธรรมอันดีของประชาชนหรือไม่มีการกระทำซึ่งเข้าลักษณะลามกอนาจารหรือไม่มีผลกระทบต่อการให้เกิดความเสื่อมทรามทางจิตใจหรือสุขภาพของประชาชนอย่างร้ายแรง(๔) จะต้องจัดให้มีการบันทึกรายการที่ได้ออกอากาศไปแล้วโดยอาจบันทึกไว้ในเทป หรือวัสดุโทรทัศน์อย่างอื่น หรือด้วยวิธีการใด ๆที่สามารถถ่ายทอดกลับมาเป็นรายการนั้นได้ และเก็บรักษาไว้ เพื่อให้พนักงานเจ้าหน้าที่ตรวจสอบได้โดยระยะเวลาการเก็บรักษาการบันทึกต้องไม่น้อยกว่าสามสิบวัน(๕)จะต้องเสนอผังรายการซึ่งมีลักษณะตามที่คณะกรรมการกำหนดไว้ในแต่ละประเภทตามภาคผนวกก ข หรือ ค ต่อคณะกรรมการหรือพนักงานเจ้าหน้าที่ภายในสามเดือนนับตั้งแต่วันที่ได้รับอนุญาตให้ทดลองประกอบกิจการและหากประสงค์จะเปลี่ยนแปลงผังรายการและสัดส่วนรายการที่ได้แจ้งไว้ให้แจ้งต่อคณะกรรมการหรือพนักงานเจ้าหน้าที่เพื่อทราบไม่น้อยกว่าเจ็ดวันก่อนดำเนินการออกอากาศเว้นแต่กรณีที่มีความจำเป็นเร่งด่วนต่อประโยชน์สาธารณะเมื่อได้มีการออกอากาศแตกต่างจากผังรายการให้แจ้งต่อคณะกรรมการหรือพนักงานเจ้าหน้าที่โดยพลัน(๖) จะต้องประกาศชื่อสถานี คลื่นความถี่ชื่อผู้ดำเนินรายการและหมายเลขโทรศัพท์ที่ติดต่อได้ทุกต้นชั่วโมง(๗) การหารายได้จากการทดลองประกอบกิจการให้เป็นไปตามเงื่อนไขที่กำหนดในภาคผนวกก ภาคผนวก ข หรือ ภาคผนวก ค แล้วแต่กรณี(๘) จะต้องแต่งตั้งผู้อำนวยการสถานีซึ่งมีสัญชาติไทยเพื่อควบคุมดูแลให้มีการออกอากาศ ให้เป็นไปตามขอบเขตเงื่อนไขที่กำหนด(๙) จะต้องไม่ออกอากาศที่ก่อให้เกิดการรบกวนต่อกิจการวิทยุทางการบินกิจการวิทยุคมนาคม กิจการโทรคมนาคม กิจการวิทยุกระจายเสียง และกิจการวิทยุโทรทัศน์ที่ได้รับอนุญาตให้ใช้คลื่นความถี่แล้ว และสถานีวิทยุของประเทศเพื่อนบ้านหากเกิดการรบกวนจะต้องระงับการแพร่กระจายคลื่นความถี่ที่ก่อให้เกิดการรบกวนทันที(๑๐) การใช้คลื่นความถี่ให้ถือปฏิบัติตามหลักเกณฑ์การใช้คลื่นความถี่ที่คณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ กำหนดตามภาคผนวก ง(๑๑)จะต้องยื่นคำขอรับใบอนุญาตตามกฎหมายว่าด้วยวิทยุคมนาคมให้แล้วเสร็จภายในหนึ่งปีนับตั้งแต่วันที่ได้รับอนุญาตให้ทดลองประกอบกิจการหรือตามระยะเวลาที่คณะกรรมการกำหนดเป็นอย่างอื่น ทั้งนี้เครื่องส่งวิทยุกระจายเสียงต้องมีลักษณะทางเทคนิคตามมาตรฐานทางเทคนิคที่คณะกรรมการกำหนดไว้ในภาคผนวก ซ(๑๒)จะต้องดำเนินการออกอากาศแจ้งข่าวหรือเตือนภัยให้ประชาชนทราบเมื่อรัฐบาล หรือหน่วยงานของรัฐร้องขอกรณีที่มีภัยพิบัติหรือมีเหตุฉุกเฉิน หรือมีกรณีอื่นตามที่คณะกรรมการกำหนด(๑๓)การตั้งหรือการขอเปลี่ยนแปลงความสูงสายอากาศของสถานีวิทยุกระจายเสียงสำหรับผู้ทดลองประกอบกิจการที่ตั้งอยู่ในบริเวณเขตปลอดภัยการเดินอากาศจะต้องได้รับอนุญาตจากหน่วยงานที่มีอำนาจตามกฎหมายว่าด้วยการเดินอากาศก่อนการยื่นขอใบอนุญาตตั้งสถานีวิทยุคมนาคมต่อคณะกรรมการ(๑๔)การจัดตั้งหรือสร้างสิ่งปลูกสร้างที่ใช้ติดตั้งสายอากาศจะต้องปฏิบัติตามกฎหมายว่าด้วยการควบคุมอาคาร(๑๕) ผู้ทดลองประกอบกิจการต้องชำระค่าธรรมเนียมพิจารณาคำขอตามอัตราและระยะเวลาที่คณะกรรมการกำหนดหากไม่ชำระค่าธรรมเนียมดังกล่าวภายในระยะเวลาที่กำหนดผู้ขอรับใบอนุญาตจะต้องชำระค่าธรรมเนียมเพิ่มตามอัตราที่คณะกรรมการกำหนดมิฉะนั้นจะถือว่าผู้ขอรับใบอนุญาตสละสิทธิในการขอทดลองประกอบกิจการกรณีผู้ทดลองประกอบกิจการไม่ดำเนินการให้แล้วเสร็จภายในระยะเวลาสิบห้าวันนับแต่วันครบกำหนดชำระค่าธรรมเนียมให้ถือว่าใบอนุญาตนั้นสิ้นผลนับถัดจากวันครบกำหนดชำระค่าธรรมเนียมหมวด ๓การกำกับดูแลการทดลองประกอบกิจการวิทยุกระจายเสียง ข้อ ๑๔ ห้ามมิให้ผู้ทดลองประกอบกิจการออกอากาศหรือดำเนินการใดๆอันเป็นการแพร่กระจายคลื่นความถี่รบกวนผู้รับใบอนุญาตหรือผู้ได้รับสิทธิในการประกอบกิจการอยู่ในวันที่พระราชบัญญัติการประกอบกิจการกระจายเสียงและกิจการโทรทัศน์พ.ศ. ๒๕๕๑ มีผลใช้บังคับให้พนักงานเจ้าหน้าที่แจ้งผู้ทดลองประกอบกิจการให้แก้ไข ปรับปรุงหรือระงับการแพร่กระจายคลื่นความถี่ที่ก่อให้เกิดการรบกวนตามวรรคหนึ่งภายในสิบห้าวันนับตั้งแต่วันที่ได้รับแจ้งหากภายหลังจากดำเนินการตามวรรคสองแล้วยังคงเกิดการแพร่กระจายคลื่นความถี่ที่ก่อให้เกิดการรบกวนซ้ำอีกให้พนักงานเจ้าหน้าที่สั่งให้ผู้ทดลองประกอบกิจการระงับการออกอากาศชั่วคราวและให้แก้ไขปรับปรุงการแพร่กระจายคลื่นความถี่ที่ก่อให้เกิดการรบกวนตามวรรคหนึ่งให้แล้วเสร็จภายในสามสิบวันนับตั้งแต่วันที่ได้รับแจ้งคำสั่งหากพ้นกำหนดระยะเวลาตามวรรคสามและผู้ทดลองประกอบกิจการยังไม่สามารถแก้ไขปรับปรุงการแพร่กระจายคลื่นความถี่ที่ก่อให้เกิดการรบกวนได้ หรือกรณีที่ได้แก้ไขปรับปรุงไปแล้วและปรากฏว่าเกิดการรบกวนในลักษณะเดียวกันซ้ำอีกให้พนักงานเจ้าหน้าที่จัดทำรายงานผลการตรวจสอบพร้อมความเห็นเพื่อประกอบการพิจารณาเพิกถอนการอนุญาตทดลองประกอบกิจการต่อพนักงานเจ้าหน้าที่ผู้ออกใบอนุญาตโดยให้พนักงานเจ้าหน้าที่ผู้ออกใบอนุญาตรายงานผลการพิจารณาต่อคณะกรรมการภายในสิบห้าวันทำการข้อ ๑๕ ห้ามมิให้ผู้ทดลองประกอบกิจการออกอากาศหรือดำเนินการใด ๆอันเป็นการแพร่กระจายคลื่นความถี่รบกวนผู้ทดลองประกอบกิจการด้วยกันเองกรณีที่มีการแพร่กระจายคลื่นความถี่รบกวนระหว่างผู้ทดลองประกอบกิจการด้วยกันให้พนักงานเจ้าหน้าที่แจ้งให้คู่กรณีทุกฝ่ายแก้ไข ปรับปรุงมิให้เกิดการแพร่กระจายคลื่นความถี่ที่ก่อให้เกิดการรบกวนตามวรรคหนึ่งภายในสิบห้าวันนับตั้งแต่วันที่ได้รับแจ้งหากไม่สามารถแก้ไข ปรับปรุงได้ ให้พนักงานเจ้าหน้าที่สอบถามคู่กรณีว่าประสงค์จะเข้าสู่กระบวนการไกล่เกลี่ยหรือไม่หากคู่กรณีทั้งสองฝ่ายตกลงเข้าสู่กระบวนการไกล่เกลี่ยให้ดำเนินการไกล่เกลี่ยข้อพิพาทให้แล้วเสร็จภายในสิบห้าวันนับแต่วันเริ่มกระบวนการไกล่เกลี่ยและรายงานผลการไกล่เกลี่ยเป็นลายลักษณ์อักษรให้คณะกรรมการทราบหากคู่กรณีไม่ประสงค์เข้าสู่กระบวนการไกล่เกลี่ยหรือไม่สามารถไกล่เกลี่ยได้ให้พนักงานเจ้าหน้าที่รายงานต่อสำนักงานภายในเจ็ดวันนับตั้งแต่ได้รับแจ้งจากคู่กรณีว่าไม่ประสงค์เข้าสู่กระบวนการไกล่เกลี่ยหรือวันที่ได้ทราบผลว่าไม่สามารถไกล่เกลี่ยได้ และให้พนักงานเจ้าหน้าที่ดำเนินการพิจารณาตรวจสอบถึงเหตุแห่งการแพร่กระจายคลื่นความถี่รบกวนหากพบว่าผู้ทดลองประกอบกิจการรายใดออกอากาศหรือดำเนินการใด ๆอันเป็นการแพร่กระจายคลื่นความถี่รบกวนผู้ทดลองประกอบกิจการรายอื่น ให้พนักงานเจ้าหน้าที่แจ้งให้ผู้ทดลองประกอบกิจการรายนั้นระงับการแพร่กระจายคลื่นความถี่รบกวนภายในสิบห้าวันนับตั้งแต่วันที่ได้รับแจ้งคำสั่งหากภายหลังจากดำเนินการตามวรรคสอง หรือวรรคสามแล้วยังคงเกิดการแพร่กระจายคลื่นความถี่ที่ก่อให้เกิดการรบกวนอยู่อีกให้พนักงานเจ้าหน้าที่สั่งให้ผู้ทดลองประกอบกิจการระงับการออกอากาศชั่วคราวและให้แก้ไขปรับปรุงการแพร่กระจายคลื่นความถี่ที่ก่อให้เกิดการรบกวนตามวรรคหนึ่งให้แล้วเสร็จภายในสามสิบวันหากพ้นกำหนดระยะเวลาตามวรรคสี่และผู้ทดลองประกอบกิจการยังไม่สามารถแก้ไขปรับปรุงการแพร่กระจายคลื่นความถี่ที่ก่อให้เกิดการรบกวนได้ หรือกรณีที่ได้แก้ไขปรับปรุงไปแล้วและปรากฏว่าเกิดการรบกวนในลักษณะเดียวกันซ้ำอีกให้พนักงานเจ้าหน้าที่จัดทำรายงานผลการตรวจสอบพร้อมความเห็นเพื่อประกอบการพิจารณาเพิกถอนการอนุญาตทดลองประกอบกิจการต่อพนักงานเจ้าหน้าที่ผู้ออกใบอนุญาตโดยให้พนักงานเจ้าหน้าที่ผู้ออกใบอนุญาตรายงานผลการพิจารณาต่อคณะกรรมการภายในสิบห้าวันทำการข้อ ๑๖ ห้ามมิให้ผู้ทดลองประกอบกิจการออกอากาศหรือดำเนินการใดๆอันเป็นการแพร่กระจายคลื่นความถี่รบกวนกิจการวิทยุทางการบินทั้งภายในและระหว่างประเทศให้พนักงานเจ้าหน้าที่สั่งให้ผู้ทดลองประกอบกิจการระงับการแพร่กระจายคลื่นความถี่ที่ก่อให้เกิดการรบกวนตามวรรคหนึ่งทันทีโดยให้ดำเนินการแก้ไขปรับปรุงมิให้มีการแพร่กระจายคลื่นความถี่ที่ก่อให้เกิดการรบกวนกิจการตามวรรคหนึ่งและจะเริ่มดำเนินการทดลองประกอบกิจการต่อได้เมื่อผลการตรวจสอบปรากฏว่าไม่ก่อให้เกิดการแพร่กระจายคลื่นความถี่ที่ก่อให้เกิดการรบกวนตามวรรคหนึ่งจากพนักงานเจ้าหน้าที่หากภายหลังจากดำเนินการตามวรรคสองแล้วยังคงเกิดการแพร่กระจายคลื่นความถี่ที่ก่อให้เกิดการรบกวนซ้ำอีกให้พนักงานเจ้าหน้าที่จัดทำรายงานผลการตรวจสอบพร้อมความเห็นเพื่อประกอบการพิจารณาเพิกถอนการอนุญาตทดลองประกอบกิจการต่อคณะกรรมการคำสั่งของคณะกรรมการให้ถือเป็นที่สุดข้อ ๑๗ ห้ามมิให้ผู้ทดลองประกอบกิจการออกอากาศหรือดำเนินการใดๆอันเป็นการแพร่กระจายคลื่นความถี่รบกวนกิจการโทรคมนาคมหรือกิจการวิทยุคมนาคมที่ได้รับใบอนุญาตตามกฎหมายที่เกี่ยวข้องให้พนักงานเจ้าหน้าที่แจ้งให้ผู้ทดลองประกอบกิจการ แก้ไข ปรับปรุงหรือระงับการแพร่กระจายคลื่นความถี่ที่ก่อให้เกิดการรบกวนตามวรรคหนึ่งภายในสิบห้าวันนับตั้งแต่วันที่ได้รับการแจ้งหากภายหลังจากดำเนินการตามวรรคสองแล้วยังคงเกิดการแพร่กระจายคลื่นความถี่ที่ก่อให้เกิดการรบกวนซ้ำอีกให้พนักงานเจ้าหน้าที่สั่งให้ผู้ทดลองประกอบกิจการระงับการออกอากาศชั่วคราวและให้แก้ไขปรับปรุงการแพร่กระจายคลื่นความถี่ที่ก่อให้เกิดการรบกวนตามวรรคหนึ่งให้แล้วเสร็จภายในสามสิบวันหากพ้นกำหนดระยะเวลาตามวรรคสามและผู้ทดลองประกอบกิจการยังไม่สามารถแก้ไขปรับปรุงการแพร่กระจายคลื่นความถี่ที่ก่อให้เกิดการรบกวนได้หรือกรณีที่ได้แก้ไขปรับปรุงไปแล้วและปรากฏว่าเกิดการรบกวนในลักษณะเดียวกันซ้ำอีกให้พนักงานเจ้าหน้าที่จัดทำรายงานผลการตรวจสอบพร้อมความเห็นเพื่อประกอบการพิจารณาเพิกถอนการอนุญาตทดลองประกอบกิจการต่อคณะกรรมการ คำสั่งของคณะกรรมการให้ถือเป็นที่สุดข้อ ๑๘ กรณีผู้ทดลองประกอบกิจการฝ่าฝืนหรือไม่ปฏิบัติตามกฎหมายว่าด้วยการประกอบกิจการกระจายเสียงและกิจการโทรทัศน์ระเบียบ ข้อบังคับ ประกาศ คำสั่งหรือมาตรการที่เกี่ยวกับการประกอบกิจการกระจายเสียงและกิจการโทรทัศน์ที่คณะกรรมการกำหนดรวมถึงเงื่อนไขการทดลองประกอบกิจการ หรือกฎหมายอื่น ๆ ที่มีโทษทางอาญานอกจากต้องรับโทษตามกฎหมายอื่นแล้ว ให้พนักงานเจ้าหน้าที่สั่งให้ผู้ทดลองประกอบกิจการระงับการกระทำที่ฝ่าฝืน แก้ไขปรับปรุงหรือปฏิบัติให้ถูกต้องหรือเหมาะสม ภายในระยะเวลาที่กำหนดไว้ในคำสั่งในกรณีที่ผู้ทดลองประกอบกิจการได้รับคำสั่งจากพนักงานเจ้าหน้าที่ตามวรรคแรกไม่พอใจในคำสั่งดังกล่าวให้มีสิทธิอุทธรณ์คำสั่งต่อคณะกรรมการภายในสามสิบวันนับแต่วันที่ได้รับแจ้งคำสั่งดังกล่าวการอุทธรณ์ไม่เป็นเหตุให้ทุเลาการบังคับตามคำสั่งของพนักงานเจ้าหน้าที่และให้ถือว่าคำวินิจฉัยของคณะกรรมการเป็นที่สุดหากผู้ทดลองประกอบกิจการไม่ปฏิบัติตามคำสั่งของพนักงานเจ้าหน้าที่ตามวรรคแรกและพ้นกำหนดระยะเวลาอุทธรณ์ตามวรรคสองหรือคณะกรรมการวินิจฉัยยืนตามคำสั่งพนักงานเจ้าหน้าที่ เมื่อพนักงานเจ้าหน้าที่ได้มีหนังสือเตือนแล้วไม่ปฏิบัติตามคำสั่งนั้นให้พนักงานเจ้าหน้าที่กำหนดค่าปรับทางปกครองตามกฎหมายว่าด้วยวิธีปฏิบัติราชการทางปกครองในกรณีที่ผู้ทดลองประกอบกิจการยังเพิกเฉยไม่ปฏิบัติการให้ถูกต้องหรือฝ่าฝืนคำสั่งพักการทดลองประกอบกิจการหรือกรณีที่มีความเสียหายร้ายแรงต่อประโยชน์สาธารณะให้คณะกรรมการมีอำนาจพักใช้หรือเพิกถอนการทดลองประกอบกิจการได้ข้อ ๑๙ การดำเนินการตามหมวด๓ให้นำกฎหมายว่าด้วยวิธีปฏิบัติราชการทางปกครองในส่วนที่เกี่ยวกับการพิจารณาชั้นพนักงานเจ้าหน้าที่มาใช้บังคับแก่การพิจารณาของคณะกรรมการโดยอนุโลมประกาศณ วันที่ ๑๒ กันยายน พ.ศ. ๒๕๕๕พันเอกนที ศุกลรัตน์ประธานกรรมการกิจการกระจายเสียงและกิจการโทรทัศน์ปฏิบัติหน้าที่แทนประธานกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ[เอกสารแนบท้าย]๑. ภาคผนวก ก ข้อกำหนด คุณสมบัติ และลักษณะการทดลองประกอบกิจการวิทยุกระจายเสียงประเภทกิจการบริการสาธารณะ๒. ภาคผนวก ข ข้อกำหนด คุณสมบัติและลักษณะการทดลองประกอบกิจการวิทยุกระจายเสียง ประเภทกิจการบริการชุมชน๓. ภาคผนวก ค ข้อกำหนด คุณสมบัติและลักษณะการทดลองประกอบกิจการวิทยุกระจายเสียง ประเภทกิจการบริการทางธุรกิจ๔. ภาคผนวก ง กสทช. ผว. ๑๐๑-๒๕๕๕ หลักเกณฑ์การใช้คลื่นความถี่สำหรับการทดลองประกอบกิจการวิทยุกระจายเสียง๕. ภาคผนวก จ รายละเอียดช่องความถี่วิทยุสำหรับการทดลองประกอบกิจการวิทยุกระจายเสียง๖. ภาคผนวก ฉ สถานีวิทยุกระจายเสียงระบบเอฟเอ็ม ที่ได้รับอนุญาต๗. ภาคผนวก ช สถานที่ตั้งสถานีตรวจสอบการใช้ความถี่วิทยุของสำนักงานกสทช. เขต และสถานีตรวจสอบการใช้คลื่นความถี่ระบบควบคุมระยะไกล๘. ภาคผนวก ซ กสทช. มท. ๘๐๐๑-๒๕๕๕ มาตรฐานทางเทคนิคเครื่องส่งวิทยุกระจายเสียงสำหรับการทดลองประกอบกิจการวิทยุกระจายเสียง๙. ภาคผนวก ฌ แบบรายงานระดับการแผ่คลื่นแม่เหล็กไฟฟ้าของสถานีวิทยุกระจายเสียงสำหรับการทดลองประกอบกิจการ๑๐. ภาคผนวก ญ อัตราค่าธรรมเนียมพิจารณาคำขอและค่าธรรมเนียมการใช้คลื่นความถี่ สำหรับการทดลองประกอบกิจการกระจายเสียง๑๑. ภาคผนวก ฎ การจัดทำข้อมูลเกี่ยวกับการหารายได้ (สำหรับกิจการบริการชุมชน)๑๒. ภาคผนวก ฏ ข้อมูลเกี่ยวกับผังรายการและสัดส่วนรายการ๑๓. ภาคผนวก ฐ ข้อมูลเกี่ยวกับการบริหารจัดการสถานี๑๔. แบบคำขอทดลองประกอบกิจการวิทยุกระจายเสียง (แบบ ปส. ๐๑)(ดูข้อมูลจากภาพกฎหมาย)ปริยานุช/ผู้จัดทำ๒๔ กันยายน๒๕๕๕ปณตภร/ผู้ตรวจ๒ ตุลาคม ๒๕๕๕ชุติมา/ปรับปรุง๒๒ มกราคม ๒๕๖๑[๑] ราชกิจจานุเบกษาเล่ม ๑๒๙/ตอนพิเศษ ๑๔๔ ง/หน้า ๒๑/๑๙ กันยายน ๒๕๕๕